कहा - टेस्ट चैंपियनशिप में मेरा कोई योगदान नहीं, इसलिए सीधा फाइनल खेलना अनैतिक
Indian T20 Team Captain Hardik Pandya On WTC Championship Final. भारतीय टी-20 टीम के कप्तान हार्दिक पंड्या ने WTC को लेकर बड़ा बयान दिया है। पंड्या ने कहा कि, मैं टेस्ट क्रिकेट में वापसी नहीं करूंगा जब तक मैं उसके लिए ईमानदारी से मेहनत नहीं कर लेता।
भारतीय टी-20 टीम के कप्तान हार्दिक पंड्या ने WTC को लेकर बड़ा बयान दिया है। पंड्या ने कहा, 'मैं टेस्ट क्रिकेट में वापसी नहीं करूंगा जब तक मैं उसके लिए ईमानदारी से मेहनत नहीं कर लेता। मेरा मानना है की बिना एक भी टेस्ट खेले सीधा वर्ल्ड टेस्ट चैंपियनशिप का फाइनल खेलना मेरे साथी खिलाड़ियों के साथ धोखे की तरह होगा जो साल भर टेस्ट में खेल रहे हैं और टीम में जगह बनाने के लिए मेहनत कर रहे हैं।'
पंड्या ने आगे कहा - 'मैं WTC फाइनल और आने वाली टेस्ट सीरीज के लिए उपलब्ध नहीं रहूंगा।'
पंड्या ने ऑस्ट्रेलिया के खिलाफ पहले वनडे के पूर्व प्रेस कॉन्फ्रेंस में यह बात कही।
आखिरी बार 2018 में टेस्ट खेला 
हार्दिक पंड्या ने आखिरी टेस्ट मुकाबला इंग्लैंड के खिलाफ साउथैम्प्टन में साल 2018 में खेला था।
पहली बार वनडे में करेंगे कप्तानी 
ऑस्ट्रेलिया के खिलाफ होने वाले पहले वनडे में हार्दिक पंड्या पहली बार वनडे फॉर्मेट में भी भारत की कप्तानी करेंगे। रोहित शर्मा पारिवारिक कारणों से पहला वनडे नहीं खेलेंगे। वह दूसरे वनडे से टीम के साथ जुड़ेंगे और कप्तानी करेंगे। टेस्ट टीम में उप कप्तान के रूप में किसी भी खिलाड़ी का नाम नहीं दिया गया। ऐसे में संभव है कि केएल राहुल अब टीम के उप कप्तान नहीं हैं।
अय्यर की चोट चिंताजनक 
पंड्या ने आगे कहा कि श्रेया अय्यर की पीठ की चोट टीम के लिए चिंताजनक है। इस साथ वर्ल्ड कप होने वाला है और उससे पहले श्रेयस की पीठ में चोट लगने से टीम का नंबर 4 स्पॉट खाली हो गया है। अगर अय्यर नहीं फिट नहीं होंगे तो हमे उनका रिप्लेसमेंट जल्द से जल्द ढूंढना होगा। श्रेयस अय्यर एक शानदार बल्लेबाज हैं और हम चाहते हैं कि वे जल्द से जल्द टीम में वापसी करें।
28 साल के भारतीय बल्लेबाज श्रेयस अय्यर पिछले महीने ही चोट से उबरकर आए थे। उन्होंने ऑस्ट्रेलिया के खिलाफ दिल्ली टेस्ट से टीम में वापसी की थी और इंदौर टेस्ट में भी टीम इंडिया का हिस्सा रहे थे। आखिरी मुकाबले के दौरान अय्यर के लोअर बैक में दर्द हुआ। इसके बाद उन्हें स्कैन के लिए भेजा गया था। अब BCCI ने पुष्टि कर दी है कि अय्यर चोटिल हैं।
ईशान किशन को मिल सकता है मौका 
पंड्या ने प्रेस कॉन्फ्रेंस में बताया कि रोहित शर्मा की अनुपस्थिति में ईशान किशन गिल के साथ ओपनिंग कर सकते हैं।
ऑस्ट्रेलिया के खिलाफ वनडे सीरीज के लिए भारतीय टीम...
रोहित शर्मा (कप्तान), हार्दिक पंड्या (उप कप्तान), केएल राहुल, विराट कोहली, रवींद्र जडेजा, ईशान किशन (विकेटकीपर), अक्षर पटेल, मोहम्मद शमी, मोहम्मद सिराज, शुभमन गिल, सूर्यकुमार यादव, जयदेव उनादकट, वॉशिंगटन सुंदर, कुलदीप यादव, युजवेंद्र चहल, उमरान मलिक और शार्दूल ठाकुर।